**Ասատուր Հարությունի Բալջյան** (օգոստոսի 10, 1982(1982-08-10), Վաղարշապատ, Հայկական ԽՍՀ, ԽՍՀՄ), հայ օպերային երգիչ, բարիտոն։ Հայաստանի Նախագահի երիտասարդական մրցանակակիր (2008)։

Կենսագրություն
--------------

Ասատուր Բալջյանը ծնվել է 1982 թվականի օգոստոսի 10-ին, Էջմիածնում։ Սովորել է Երևանի Կոմիտասի անվան պետական կոնսերվատորիայում (պրոֆեսոր Վալերի Հարությունյանի դասարան), այնուհետև ուսումը շարունակել է Թել Ավիվի
Buchmann-Mehta School of Music-ում
(պրոֆեսոր Թամար Ռախումի դասարան)։ Ուսման նպատակով տեղափոխվել է Գերմանիա և վերապատրաստվել Lotte Lehmann Akademie-ում (Քարան Ամսթրոնգի դասարան)։ Բեռլինում նաև երկու տարի վոկալ պատրաստություն է անցել պրոֆեսոր 
Լավինյա Քերեքեշի դասարանում։
Գերմանիայից իր հետ Հայաստան է բերել գերմանացի կոմպոզիտոր Յոհան Ադոլֆ Հասսեի "Տիգրան Մեծ" և "Զենոբիա" օպերաների անտիպ պարտիտուրաները և աշխարհահռչակ մեցցո֊սոպրանո և կոմպոզիտոր Քեթրի Բերբերյանի արխիվը։

2006-2008 թվականներին եղել է Մայր Աթոռ Սուրբ Էջմիածնի երգչախմբի անդամ,
2007-2008 թվականներին` Կամերային երաժշտական թատրոնի դերասան,
2007-2009 թվականներին՝ Օպերային թատրոնի մեներգիչ, 
2009-2012 թվականներին` Երուսաղեմի հայոց պատրիարքարանի Սուրբ Հակոբյանց մայրավանքի դպրապետ, ժառանգավորաց վարժարանի եկեղեցական երաժշտության ուսուցիչ, 2012-2017 թվականներին՝ Գերմանիայի հայոց թեմի երաժշտապետ, սարկավագ (Սաքսոն-Անհալտ երկրամաս)։ 2018-2021 թվականներին` Հայաստանի պետական ֆիլհարմոնիայի գեղարվեստական ծրագրերի ղեկավար։
2022 թվականից ապրում և ստեղծագործում է Բոստոնում։ Հանդիսանում է Ուոթերթաունի (ԱՄՆ) Ս. Հակոբ հայկական եկեղեցու դպրապետն ու ավագ սարկավագը։ 
Համերգներով հանդես է եկել Շվեյցարիայում, Բելգիայում, Հոլանդիայում, Իսրայելում , Ռուսաստանի դաշնությունում , Հնդկաստանում, Միացյալ Արաբական Էմիրություններում, Ղազախստանում, Գերմանիայի Դեմոկրատական Հանրապետությունում, Այժմ համերգային ակտիվ գործունեություն է իրականացնում ԱՄՆում։

Դերերգեր
--------

| Հեղինակ | Բեմադրիչ | Ստեղծագործություն | Դերերգ |
| --- | --- | --- | --- |
| Ալեքսանդր Սպենդիարյան | Գեորգի Իսահակյան | «Ալմաստ օպերա» | Թաթուլ |
| Լեհար |  | «Ուրախ այրին» օպերետ | Կոմս Դանիլո |
| Էդուարդ Սադոյան | Դավիդ Հակոբյան | Հեյ, ո՞վ կա այդտեղ | տղա |
| Հիմնվելով Անլռելի Զանգակատուն պոեմի և Կոմիտասյան մեղեդիների վրա | Մարիամ Պիվազյան | Կոմիտասյան պատարագ | Կոմիտաս |

Պարգևներ, մրցանակներ
--------------------

* Վիթենբերգ քաղաքի ամենամյա երաժշտական խաղերի հաղթող, Գերմանիա, 2012
* Տարվա լավագույն արտիստ, Չելյաբինսկ, ՌԴ, 2008
* ՀՀ Նախագահի երիտասարդական մրցանակ, 2008

Ծանոթագրություններ
------------------

1. 1 2  "Ասատուր Բալջյան, Հայաստանի Նախագահի երիտասարդական մրցանակ բարձր կատարողական արվեստի համար". Արխիվացված է the original 2022 թ․ հուլիսի 16-ին. Retrieved 2020 թ․ դեկտեմբերի 13. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  Հայաստանի նախագահի մրցանակակիրը կատարելագործվեց «դրսում» և վերադարձավ «ավարով»
3. ↑  LLC, Helix Consulting. "ԿԱՅԱՑԱՎ «ՀԱՆՐԱՊԵՏՈՒԹՅԱՆ ՆԱԽԱԳԱՀԻ ՄՐՑԱՆԱԿ»-Ի ՀԱՆՁՆՈՒՄԸ". *www.panorama.am* (in անգլերեն). Retrieved 2019 թ․ օգոստոսի 10.

Աղբյուրներ
----------

1. Archived 2022-07-16 at the Wayback Machine.
2. 
3. 
4. Archived 2022-12-01 at the Wayback Machine.

Արտաքին հղումներ
----------------

* Von Haydn bis zur Gegenwart, ein Konzert mit Artak Kirakosyan und Asatur Baljyanin in der jüdischen Gemeinde zu Berlin
* Lotte Lehmann Woche ganz international: Start am Freitag
* Ասատուր Բալջյանի կատարումներից youtube.com կայքում
* Ասատուր Բալջյան, 2008 թ. Բարձր կատարողական արվեստի համար Archived 2022-07-16 at the Wayback Machine.